Piura (Stadt)

Piura is en Stadt in‘n Norden van den südamerikaanschen Andenstaat Peru un Hööftstadt van den glieknaamig Region Piura, an‘n Piura-Stroom liggend. Se hett 436.440 Inwahner (Stand:2014) un is dormit de söbentgröttste Stadt van Peru. Piura is ünnerdeelt in 9 Distritos. 

Ok wenn Piura all 1532 van Francisco Pizarro as San Miguel de Piura grünnd wurr un dormit de eerst spaansch Stadt up den Grund van dat hüüdige Peru weer, sünd blots wenige Bowarken ut de Kolonialtiet erhollen. De Kathedrale stammt ut dat Johr 1588.

Literarisch weltwiet bekannt wurr de Stadt dör den Roman „La casa verde“ (düütsch Titel: Das grüne Haus) van Mario Vargas Llosa.

De bekaantst Söhn van de Stadt is de peruaansch Admiral un Natschonalheld Miguel Grau Seminario.

 Weblinks 
 http://www.piuravirtual.com Internetportal van de Stadt (spaansch un engelsch)
 http://www.munipiura.gob.pe/ Offizielle Siet van de Stadtverwalten (spaansch)

Kategorie:Oort
Kategorie:Stadt
Kategorie:Peru